Nkandla-verslag: Zuma gaan nie betaal niePresident Jacob Zuma Foto: GCIS President Jacob Zuma het vir die eerste keer sedert die Openbare Beskermer (OB) haar Nkandla-verslag bekend gemaak het, daaroor gepraat en dit duidelik gestel dat hy nie die geld gaan terugbetaal nie. Zuma het Sondag tydens ŉ ANC-verkiesingsveldtog in Gugulethu in Kaapstad gesê hy gaan nie vir opgraderings by sy Nkandla-woning betaal nie, aangesien hy nie daarvoor gevra het nie. Hy voer aan die kriminele klagtes wat deur die DA en die EFF teen hom aanhangig gemaak is, dra nie water nie. Zuma moet Woensdag in die parlement terugvoer gee oor die OB se bevindinge. Thuli Madonsela, die OB, het haar finale verslag op 19 Maart bekend gemaak. Sy het bevind dat Zuma en sy familie ruimskoots voordeel getrek het uit die opgraderings ter waarde van R246 miljoen.